Конго бассейны йылғалары ағымының формалашыуында ямғыр менән мул тәьмин ителеүе төп роль уйнай. Конго ҡушылдыҡтарының күпселегендә көҙгө ағым өҫтөнлөк итә: Төньяҡ ярымшарҙағы һыу йыйыу бассейндары булған ҡушылдыҡтарҙа һыуҙың максималь күтәрелеүе сентябрь—ноябрь айҙарында, Көньяҡтаxa0— апрель — май айҙарында күҙәтелә. Апрель-май айҙарының максималь ағымы шулай уҡ үрге Конгоға (Луалаба) хас. Урта һәм бигерәк тә түбәнге Конгола ҡушылдыҡтарының ташҡын һыуҙар йылғаға төрлө ваҡытта ағып төшөүе арҡаһында миҙгелле тирбәлеүҙәр тигеҙләшә; Конго Ер шарының бөтә бөйөк йылғаларыны араһында тәбиғи көйләүгә эйә булыуы менән айырылып тора. Әммә йыллыҡ кимәл барышында ике күтәрелеш һәм ике түбәнәйеү аныҡ сағыла. Урта Конгола Луалаба ағымының көҙгө максимумына тап килгән һыу күтәрелеүе май—июнь айҙарына күсерелә һәм икенсел характерҙа булып тора, төп күтәрелеш ноябрь—декабрь айҙарында төньяҡ ҡушылдыҡтарҙа ташҡын йоғонтоһо аҫтында. Түбәнге Конгола ла төп күтәрелеш ноябрь-декабргә тура килә; апрель—май айҙарында һиҙелерлек күтәрелеш башлыса Касаи йылғаһының көҙгө максималь ағымы менән бәйле.